رضا پهلوی (دوْغوم ۳۱ اوْکتوبر ۱۹۶۰)— ايران سلطنتی دؤولتی‌نین تخت واریثی و تبعیدده اوْلان پهلوی خاندانی‌‌نین  باشچی‌سیدیر. اوْ، محمدرضا پهلوی و ملکه فرح دیبانين بؤيوک اوْغلودور. پهلوی تبعیدده و اؤزونه خاص اوْلان ایران میلّی شوراسی آدیندا مۇخالیف قروپون قۇروجوسو و رهبریدیر. پهلوی ایران ایسلام جۇمهوریتی‌نین اصلی مۆنتقیدلریندن بیری‌دیر آمّا ایراندا جیدی بیری سلطنتچی حرکتین اوْلمادیغی اۆچون تشکیلاتلانماسی نتیجه‌سیز قالیب. هابئله، اوْ و رفورم حرکتی‌نین اساسینی تشکیل وئرن ضیالیلار و مۆحصیللرله چوْخ آز مۆشترکاتی اوْلدوغونو دئیلیبلر.
رضا پهلوی ۱۷ یاشیندا، ايران اینقیلابیندان ایکی ایل قاباق، هاوا قوّه‌لری تعلیماتینی آلماق اۆچون تکزاسین لاباک شهری‌نین ياخينلیغیندا یئر آلان رِسی هاوا پایگاهینا گتدی.
۲۰۱۱ ایلینده "رادیو فردا" طرفیندن قۇرولان آنلاین نظر سوْروشمادا مینلرجه ایراندا و خاریجده یاشایان ایرانلی‌نین قاتیلماسی ایله "ایرانین ایل شخصی" سئچیلمیشدیر. ۲۰۱۴ ایلین نوْوامبریندا، رضا پهلوی اؤزونه "افق ایران" (ایران اوْفوقو) آدیندا تلویزیون و رادیو کانالی تاسیس ائتمیشدیر.
رضا پهلوی (ایکینجی)